Enen kadi en mawninay ɗemngal Arabu ngal?
Sakiraaɓe tedduɓe, Ñalnde 18 Deesaambur / Bowte 2017– wano woowiri non e hitaande kala- winndere nden fof mawninno ñalngu ɗemngal aarabu ngal e yamaruyee Unesco, suɓiiɓe nden feere mawningol ɗemngal aarabu ngal Jokkito »
Kawral am e yumma Salamatu Soh, ka jaaɓi-haaɗtirde Mohammed V, Rabat 2017-09-27
Yumma Salamatu Soh, anndiraaɓe Salamatou Sow, wiɗtotooɗo ka jaaɓi-haaɗtirde Ñamee (NIGER), ɗemɗiyaŋke humpitiiɗo fii Fulfulde e Pulaaku, nodditano tawtoreede e bensondiral mawngal waɗngal ka laamateeri Marok, e nder Saare mawnde nden Rabat Jokkito »
Gonal Fulfulde ndeer gannde kese
Fulfulde e gannde kese, ko tiitoonde winndannde nde wiɗtooɓe ɗiɗo (2) misranaaɓe hawtiti winndi, ɓen ngoni : Dr. Aadel Usmaan Imam Ayat, jannginoowo ɗemɗe afrik, to Duɗal Ɗemɗe e Eggo (faculté de Jokkito »
Ciimtol FPU & FPUNA nder Washington: 7, 8 & 9 lewru Morso (July), 2017
Taariika Fulɓe Progressive Union (FPU) ko mojobere daraniinde fiyaakuuji renndo e pinal. Ko e hitaande 1966 nde sincaa e nder Sarlon. Innde mayre aranere nden fewndo nde sincaa ko Fullah Youth Organization Jokkito »
Nafitorgol karallaaji kesi fii jannugol Fulfulde
Gila internet layi, humindiri jamaaji ɗin, wontuno laawol lumbinirngol miijooji e eɓɓooje, maandinirngol jannde e gannde. Ko e ngol laawol kadi yimɓe ɓen waɗti daɗndirde ngaddamaakuuji maɓɓe e finaa-tawaaji maɓɓe, seɓitoriiɗi mulugol. Jokkito »
Ñaawoore Lislaamu e « Poisson d’avril »!
Kuuɗol: M. Tafsir SALAMBANDE
En barkinorii inde Allaahu, Jom Moƴƴere huuɓunde, Jom Moƴƴere heeriinde.
Yo Allaahu on juulu e Koohoojo meeɗen Muhammadu, e ɓeenguure maɓɓe, e sahaabaaɓe maɓɓe, O hisna ɓe hisnude.
Musiɓɓe tedduɓe,
No gelori-ɗon non wonde e hitaande kala, si nduu lewru seeɗto (Avril) hewtii, yimɓe ɗuuɗuɓe hino jikkinora saakitude sama soobeeji hakkunde jamaa on, hebbinora penaale e ɗayne ko maƴinira woɓɓe, e ko nannditata wa mum, ɓe wi’a ɗum ka ɗemngal farayse « Poisson d’avril » !
Hol ko woni « Poisson d’avril »: Taariixayankeeɓe goo hino wi’i wonde oo aada ko e leydi Faransi woni ko sincaa hitaande 1564. Faandaare makko nden, ko ngam ñiimnugol fija jala hakkunde jamaa on, wondude e saakitugol penaale njane e tokoose hakkunde yimɓe ɓen e nder lewru seeɗto (ibiriilu) ndun.
Oo aada non ko Alyahuuda e Annasaara woni ko sinci mo, ko kamɓe kadi woni ko lolliri mo, kono hannde hannde, aada on hino saakitii hakkunde juulɓe heewuɓe, tawude non juulɗo on hino haɗaa e fenaande, foti non ko soobee walla samakala. Ko (juulɗo) yamiraa, ko wowlugol goonga walla deƴƴa.
Alla daali : « Hey mon onon gomɗinɓe! hulee Alla, laato-ɗon wondude e goonguɓe ɓen ». At-tawba : 119
Ko wano non kadi Nulaaɗo Muhammad (S.A.W) maakiri e yeewtere makko: » Maande naafiqi ko tati: si o wowlii o fena, si o aadike o lunndoo, e si o hoolaama o janfoo ». Fillike mo Buxaari.
E nder oo hadiise, Nulaaɗo Alla on (S.A.W) siforii fenoowo e yeewtere mum nden, wonde ko o naafiqiijo -yo Alla danndu en- tawude non Allaahu Toowuɗo on kammbanii en, wonde himo marani ɓe lepte muusuɗe.
Musiɓɓe juulɓe! Koo ko wi’etee « Poisson d’Avril » wonaa fii men, yaadaa e diina men lislaamu kan, sabu juulɗo anndiraaka hulɓingol musiɗɗo mum, maa maƴingol mo foti non ko e soobee maaɗun samakala.
Awa oo aadaa non, ko e ɗii ɗoo piiji woni ko o mahii; ko hulɓingol yimɓe, maƴinira woɓɓe fijindaaruuji ɗi diina lislaamu haɗi.
Ko fenaande honnde dagii?
Lislaamu on hino newnani juulɗo on wallitorgol fenaande e nokkeeli tati, fii maslaha ko woni e mum kon, ɗin non ko wano fenugol fii moƴƴitingol hakkunde haɓuɓe ɗiɗo. E fenangol gorko sonna mum, maa fenangol sonnaajo moodi mum fii no hakkunde maɓɓe ɓurtira moƴƴude, tawa ko ko tuugii e giggol e yurmeende.
Ko wano ɗii sifaaji yawtuɗi ɗoo tan dagotoo wallitorgol fenaande, ko wonaa ɗii ɗoo dagantaako juulɗo on nde o fenata, foti non ko e soobee walla samakala.
Yoga e fitinaaji waɗayɗi e lewru seeɗto:
Maasiibooji yowondirɗi ɗin e oo aada limotaako, heewii hollitiraaɓe faatunnde musiɗɗo mum samakala, o yana ɗon o faɗɗee! Rewɓe goo humpitee wonde moodiɓɓe maɓɓe ɓen hino janfaade ɓe, ɓe seertira sabu ɗum, tawa non hara ko fenaande.
Ko wano nii, masiibooji ɗin lannataa, tawa non ɗum fof ko e hoore mehre tuugii.
Jamaa juulɓe! en torondirii reentagol e oo aada bonɗo, ɗum fof ko ayɓe lislaamu woni fewjude fii no ɓe majjinira en, rento-ɗen e hulɓingol wondiiɓe men, maaɗun maƴingol ɓe…. »Poisson d’Avril » wonaa fii men, yaadaa e men kadi.
En torondirii reenagol!
Wassalaamu.
fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn min_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn wol_Latn